Í vetur eru nemendur í 1. - 4. bekk í útikennslu einu sinni í viku . Umsjónarkennarar yngsta stigs sjá um útikennsluna þar sem lögð er áhersla á fjölbreytta kennsluhætti og áhugaverð viðfangsefni sem tengjast náttúrunni og grenndarsamfélaginu . Miðvikudaginn 2. október fengu nemendur heldur betur skemmtilega heimsókn . Kennararnir höfðu skipulagt hjóladag í útikennslunni . Kennslulotan byrjaði á heimsókn frá lögreglunni í Vesturbyggð . Þeir ræddu við nemendur um umferðaröryggi og hjálmanotkun og minntust einnig á öryggi vegna vinnusvæðisins á Bíldudalshöfn sem og að ráðleggja nemendum hvernig best og öruggast væri að fara frá skólanum og niður í mötuneyti ( Baldurshaga ) í hádeginu . Þegar fræðslunni var lokið gerðu þeir hjólaskoðun á öllum hjólum og stilltu hjálma hjá öllum nemendum . Þess má geta að hjálmur er rétt stilltur þegar hægt er að koma tveimur fingrum á milli höku og hjálmafestingar . Þegar allri skoðun lauk var ferðinni haldið niður að íþróttamiðstöðinni Byltu þar sem kennarar höfðu sett upp skemmtilega hjólabraut . Að sjálfsögðu fylgdi lögreglan hópnum niður að íþróttamiðstöð og aðstoðaði nemendur í hjólabrautinni þangað til útikennslulotunni lauk . Kunnum við lögreglunni bestu þakkir fyrir skemmtilegan dag ! 1. - 4. bekkur tilbúinn á nýskoðuðum hjólum , ásamt umsjónarkennurum og lögreglunni .